Stian Theting

Stian Lyngheim Theting (født 21. oktober 1976 i Sandnessjøen) er en norsk tidligere fotballspiller.

Han kom til Bodø/Glimt i 2004 fra Skeid og spilte på midtbanen, men tidvis også i forsvar. Før dette spilte han på Kjelsås og på Sandnessjøen IL. Den 26. mars 2010 ble han enig med Glimt om å avslutte kontraktsforholdet. Theting spilte deretter i Sandnessjøen IL (SIL). Han redebuterte for SIL med scoring i en kamp mot Tverlandet i 3. divisjon avdeling Nordland; SIL vant denne kampen med 2–0. Etter 2018-sesongen la han opp som spiller, men fortsatte som hovedtrener og daglig leder i Sandnessjøen IL.

Fra 1. august 2022 er han leder av akademiet til Bodø/Glimt.

Referanser

Eksterne lenker 
 Bodø/Glimt – Biografi
 Altomfotball.no – Biografi

Norske fotballspillere
Fotballspillere for Kjelsås Fotball
Fotballspillere for Skeid Fotball
Fotballspillere for FK Bodø/Glimt
Personer fra Alstahaug kommune
Fødsler i 1976